**Lappeenrannan Lyseon lukio** on lukio-opetusta antava oppilaitos Lappeenrannan keskustassa Leirin kaupunginosassa. Vuonna 2018 Lyseon lukiossa oli 591 opiskelijaa (2019 571 kpl). Lyseon lukio on Kimpisen lukion ohella toinen Lappeenrannan kunnallisista lukioista.

Vuodesta 2004 lähtien samassa rakennuksessa on toiminut Etelä-Karjalan IB-lukio, joka noudattaa International Baccalaureate -organisaation opetussuunnitelmaa. Lappeenrannassa opiskeli 60 IB-lukiolaista syksyllä 2019. IB-lukion opetus on yhteistä Imatran yhteislukion kanssa ja iso osa tunneista järjestetään etäopetuksena videoyhteydellä. Koulun yhteydessä toimii myös venäjän kieltä ja kulttuuria painottavan yksityisen Itä-Suomen suomalais-venäläisen koulun lukion Lappeenrannan yksikkö (vuonna 2018 yhteensä 128 lukiolaista Lappeenrannassa, Imatralla ja Joensuussa).

Historia
--------

Koulu perustettiin nimellä Lappeenrannan reaali- ja porvarikoulu vuonna 1892. Helsinkiläisen arkkitehdin Onni Tarjanteen suunnittelema uusi koulurakennus valmistui 1897. Tyyliltään punainen tiilitalo oli pohjoista uusrenessanssia. Rakennus oli kaksikerroksinen ja sitä oli koristeltu runsaasti. Koulu oli aikoinaan kaupungin hienoin rakennus.

1908 valmistui viipurilaisen arkkitehdin Karl Hård af Segerstadin suunnittelema laajennus päärakennukseen. Pohjapiirustukseltaan rakennus oli nyt H-kirjaimen muotoinen. Samalla päärakennuksen läheisyyteen rakennettiin puinen voimistelusali.

Koulurakennus sai nykyisen muotonsa 1939. Rakennushallituksen arkkitehti Matti Välikangas suunnitteli rakennuksen kolmikerroksiseksi, ja kellarikerrokseen rakennettiin lisätiloja. Myös portaikkojen lukumäärää vähennettiin ja Lönnrotinkadun puoleinen pääovi muurattiin umpeen. Talvi- ja jatkosodassa rakennus toimi sairaalana. Vuosina 1958–1960 rakennusta korjattiin ja ulkoasua hieman muutettiin ajan henkeen sopivammaksi.

Vanhan tiilirakennuksen saneeraus vuosina 1974–1976, sekä uuden ja tarpeellisen lisärakennuksen valmistuminen vanhan voimistelusalin tilalle. Vuonna 1975 koulu jaettiin Lönnrotin lukioksi ja Lönnrotin yläasteeksi.

### Nimet

* 1892–1899: Lappeenrannan reaali- ja porvarikoulu
* 1899–1919: Lappeenrannan suomalainen yhteiskoulu
* 1919–1928: Lappeenrannan yhteiskoulu
* 1928–1939: Lappeenrannan yhteislyseo
* 1939–1968: Lappeenrannan lyseo
* 1968–1975: Lappeenrannan yhteislyseo
* 1975–1983: Lönnrotin lukio
* 1983–: 0000Lappeenrannan Lyseon lukio

Rehtorit
--------

* K.R. Weijolan
* Robert Ylönen
* Kaarlo Kajatsalo
* Toivo Lehtovaara
* Eino Suneli
* Matti Strengell
* Heikki Vainikka
* Juhani Kotilainen (vt.)
* Pentti Hentunen
* Juha-Pekka Peltola
* Tuula Tervo (ma.)
* Mika Luukkonen
* Olli Mielonen

Lähteet
-------

* [[ arkistolinkki]] Lappeenranta: Lyseon lukion historia

### Viitteet

1. 1 2  Ota yhteyttäArkistoitu kopio Lappeenrannan Lyseon lukio, lprlyseo.fi.  Arkistoitu 10.8.2020. Viitattu 30.5.2020.
2. ↑  Riitta Väisänen: Lappeenrannan Kimpisen ja Lyseon lukiot säilynevät keskustassa  5.3.2018. Yleisradio, yle.fi. Viitattu 30.5.2020.
3. 1 2  Lukiokoulutuksen oppilaat (xlsb) (tieto löytyy klikkaamalla opetuksen järjestäjää "Lappeenrannan kaupunki" tai "Itä-Suomen suomalais-venäläisen koulun säätiö") Opetushallinnon tilastopalvelu Vipunen, vipunen.fi. Viitattu 30.5.2020.
4. 1 2  Lukion oppilastilasto 20.9.2019 (pdf) Lappeenrannan kaupunki.  Arkistoitu 17.5.2021. Viitattu 30.5.2020.
5. ↑  Lukiokoulutus Lappeenrannan kaupunki, lappeenranta.fi.  Arkistoitu 21.3.2016. Viitattu 19.5.2015.
6. ↑  Etelä-Karjalan IB-lukio iblukio.fi. Viitattu 19.5.2015.
7. ↑  IB-lukio Lappeenrannan Lyseon lukio, lprlyseo.fi.  Arkistoitu 19.1.2018. Viitattu 19.5.2015.
8. ↑  Itä-Suomen koulun lukioArkistoitu kopio Lappeenrannan Lyseon lukio, lprlyseo.fi.  Arkistoitu 10.8.2020. Viitattu 30.5.2020.
9. ↑  Herranen, Timo et al: *Lappeenrannan kaupungin historia 1917–1966, nide II*, s. 265–269. Lappeenrannan kaupunki, 1989. ISBN 951-9278-62-1.

Aiheesta muualla
----------------

* Lappeenrannan Lyseon lukion kotisivu